ang sacristan mayor na kalahok sa umpukan ay nagpapatotoong walang kapingaspingas sa tulong ng tango ng ulo, at iniisip na, pagkamatay niya, ay pakikita namang dala ang tasa ng tahung puti, sapagkat, kung wala ang pang agahang iyon, ay hindi niya maunawa ang kaligayahan ni sa langit ni sa lupa. tungkol sa bagay na ito, at dahil sa hindi mapag usapan ang mga nangyari ng kinahapunan at sa dahilang mayroon doong mga tahor, ay maiinam na hakahaka ang nababanggit, pinagkukurokuro kung hahamunin hindi ni kapitang tiago si. pedro upang silay magdaos ng isang soltada kung magpupustahan, kung ang mga manok ay pawang walang pagkamatay, kung hindi tatalaban ng iwa, at kung mangyari ang gayon, ay sino kaya ang magiging sentenciador sino ang mananalo, at ibp., mga pagtatalong kinalulugdan ng mga nagtatatag ng karunungan, mga paghahaka, mga paraang nababatay sa isang aklat na inaakalang walang kamalian, na ipinahayag ng dios sa kaniyang kabig nauukol sa batayang nagiging kautusan.